Companii

Timişoara a fost în primele nouă luni scena celei mai mari suprafeţe de birouri închiriate în provincie, cu un total de peste 32.000 de metri pătraţi, în creştere cu 12% faţă de aceeaşi perioadă a anului trecut.

Astfel, Timişoara a depăşit celelalte pieţe majore din provincie – Cluj-Napoca şi Iaşi, potrivit datelor companiei de consultanţă imobiliară Activ Property Service.

„Începând din 2015, piaţa birourilor din Timişoara se află într-o creştere susţinută, pe fondul expansiunii rapide a sectorului IT&C şi a centrelor de cercetare-dezvoltare, cu o serie de consolidări ale principalilor ocupanţi în clădiri noi, cu specificaţii şi funcţiuni moderne de clasa A“, spune Felicia Vasiu, managerul biroului din Timişoara al Activ Property Services.